b"\n_START_ARTICLE_\nOlimp\xc3\xadada Internacional de F\xc3\xadsica\n_START_SECTION_\nHist\xc3\xb2ria\n_START_PARAGRAPH_\nDiversos mesos abans de la primera IPhO va tenir lloc el 1967, es van enviar invitacions a tots els pa\xc3\xafsos de l'Europa Central. Les invitacions van ser acceptades per Bulg\xc3\xa0ria, Txecoslov\xc3\xa0quia, Hongria i Romania (cinc pa\xc3\xafsos, entre ells Pol\xc3\xb2nia, l'organitzador de la competici\xc3\xb3). Cada equip constava de tres estudiants de secund\xc3\xa0ria acompanyats d'un supervisor._NEWLINE_La segona Olimp\xc3\xadada va ser organitzada pel Professor Rezs\xc5\x91 Kunfalvi a Budapest, Hongria, el 1968. Vuit pa\xc3\xafsos van participar en aquesta competici\xc3\xb3. La Rep\xc3\xbablica Democr\xc3\xa0tica Alemanya, la Uni\xc3\xb3 Sovi\xc3\xa8tica i Iugosl\xc3\xa0via es van sumar als pa\xc3\xafsos participants. Una vegada m\xc3\xa9s, cada pa\xc3\xads va estar representat per tres estudiants de secund\xc3\xa0ria i un supervisor. Una mica abans de la segona OIF es va redactar una versi\xc3\xb3 preliminar dels estatuts i del temari. M\xc3\xa9s tard aquests documents van ser acceptats oficialment per l'Organitzaci\xc3\xb3 Internacional del Consell d'Administraci\xc3\xb3 format pels supervisors dels equips que van participar en el concurs. Aquest fet va tenir lloc durant una reuni\xc3\xb3 especial organitzada a Brno, Txecoslov\xc3\xa0quia, diversos mesos despr\xc3\xa9s de la segona OIF. _NEWLINE_La tercera OIF es va organitzar pel Professor Rostislav Kostial a Brno, Txecoslov\xc3\xa0quia, el 1969. En aquesta ocasi\xc3\xb3 cada equip constava de cinc estudiants i dos supervisors. La competici\xc3\xb3 a Brno va ser organitzada d'acord amb els estatuts i el temari aprovats anteriorment._NEWLINE_La seg\xc3\xbcent Olimp\xc3\xadada va tenir lloc a Moscou, Uni\xc3\xb3 Sovi\xc3\xa8tica, el 1970. Cada pa\xc3\xads va estar representat per sis estudiants i dos supervisors. _NEWLINE_Des de la cinquena OIF, que va tenir lloc a Sofia, Bulg\xc3\xa0ria, el 1971, cada equip es compon de cinc alumnes i dos supervisors. El 1978 i 1980, la OIF no es va organitzar cosa que es degu\xc3\xa9 a l'ingr\xc3\xa9s dels pa\xc3\xafsos occidentals cosa que comport\xc3\xa0 un problema entre els del bloc occidental i els de l'oriental. El primer pa\xc3\xads occidental en participar-hi va ser Fran\xc3\xa7a.\n_START_SECTION_\nEstructura de la competici\xc3\xb3\n_START_PARAGRAPH_\nLa competici\xc3\xb3 dura dos dies. Un dia es dedica a problemes te\xc3\xb2rics (tres problemes que afecten almenys quatre \xc3\xa0rees de la f\xc3\xadsica les quals s'ensenyen a les escoles secund\xc3\xa0ries, i que es puntuen sobre un m\xc3\xa0xim de 30 punts en conjunt). Un altre dia est\xc3\xa0 dedicat als problemes experimentals (un o dos problemes, aobre un m\xc3\xa0xim de 20 punts en conjunt). Aquests dos dies estan separats per almenys un dia de descans. En ambdues ocasions, el temps assignat per a la soluci\xc3\xb3 dels problemes \xc3\xa9s de cinc hores. Cada equip es compon d'un m\xc3\xa0xim de cinc estudiants preuniversitaris i dos supervisors.\n_START_SECTION_\nDistribuci\xc3\xb3 de les medalles\n_START_PARAGRAPH_\nLes puntuacions m\xc3\xadnimes per obtenir una medalla o una menci\xc3\xb3 es calculen de la seg\xc3\xbcents forma: s'ha de concedir una medalla d'or a 6% millors participants, una medalla de plata al 18%, una de bronze al 36% i finalment, una menci\xc3\xb3 honor\xc3\xadfica al 60%. Tots els participants reben un certificat de participaci\xc3\xb3. El participant amb la puntuaci\xc3\xb3 m\xc3\xa9s alta (guanyador absolut) rep un premi especial, a m\xc3\xa9s d'una medalla d'or."